පාකිස්ථාන ක්‍රිකට් කණ්ඩායමේ ශ්‍රී ලංකා තරග සංචාරය 2009

පාකිස්තාන ක්‍රිකට් කණ්ඩායම 2009 ජුනි සිට අගෝස්තු දක්වා ශ්‍රී ලංකාවේ සංචාරය කළේය. සංචාරක කණ්ඩායම ශ්‍රී ලංකාවට එරෙහිව ටෙස්ට් තරග තුනකට, එක්දින ජාත්‍යන්තර තරග පහකට සහ එක් විස්සයි20 ජාත්‍යන්තර තරගයකට ක්‍රීඩා කළේය. 

පාකිස්තානය සහ ශ්‍රී ලංකා ක්‍රිකට් XI අතර පැවැති පළමු පෙළ තරගය ජය පරාජයෙන් තොරව අවසන් විය. පාකිස්තානය සහ ශ්‍රී ලංකා ඒ කණ්ඩායම අතර පැවති ලැයිස්තු A  තරගය ශ්‍රී ලංකා ඒ ජය ගත්තේය. සංචාරය 2009 ජුනි 29 සිට 2009 අගෝස්තු 12 දක්වා පැවතුනි.

## සංචාරයට පෙර 
ICC ලෝක වි20 කුසලාන අවසන් මහා තරඟයේදී පකිස්ථානය ශ්‍රී ලංකාව පරාජයට පත් කර සති දෙකකට පසුව මෙම තරගමාලාවට පැමිණියේය. පාකිස්ථානු පුහුණුකරු ඉන්තිකාබ් අලාම් ශ්‍රී ලංකා රජය විසින් සපයනු ලබන ආරක්ෂාව පිළිබඳව සෑහීමකට පත් වූ නමුත් ඔහුගේ කණ්ඩායම වි20 ක්‍රිකට් වලින් ටෙස්ට් ක්‍රිකට් වෙත මාරුවීම ගැන සැලකිලිමත් විය.“ප්‍රබල ශ්‍රී ලංකා කණ්ඩායමකට එරෙහිව තරගමාලාව ජයග්‍රහණය කිරීමේ ප්‍රධානතම දෙය වනුයේ උණුසුම් හා තෙතමනය සහිත කාලගුණය තුළ ඉල්ලුමට සරිලන ටෙස්ට් තරඟ ක්‍රිකට් වලට හැඩගැසීමට අපට ඇති හැකියාවයි. අපට ආපසු හැරී බලන්නට හැකියාවක් නැත. ටෙස්ට් තරගමාලාවේ පළමු පන්දුව යවන විට විස්සයි20 කිරුළ දිනාගැනීම සුළු දෙයක් වනු ඇත. ඒක වෙනස් පන්දු ක්‍රීඩාවක්."

~ ඉන්තිකාබ් අලාම් (පාකිස්ථානු පුහුණුකරු) ~පකිස්තානය ශ්‍රී ලංකාවේදී කිසි දිනක තරගාවලියක් පරාජය වී නැත, පසුගිය තරගමාලා වලින් තුනක් ජයගෙන, දෙකක් ජය පරාජයෙන් තොරව අවසන් කර ඇත. මොහොමඩ් යූසුෆ් සහ අබ්දුල් රසාක් නැවත පැමිණීමෙන් පාකිස්තානය ශක්තිමත් වී ඇත.

පකිස්තානය සහ ශ්‍රී ලංකාව අතර පසුගිය වසර පහ තුළ පැවැති ටෙස්ට් තරග 19 න් පාකිස්තානය තරග 13 ක් ජයගෙන, තරග 2 ක් පරාජය වී 4 ක් ජය පරාජයෙන් තොරව අවසන් වී තිබේ.

ICC වි20 ලෝක කුසලානයේ පරාජය හා ලාහෝර් ප්‍රහාරයේ ප්‍රතිවිපාක පසෙක ලා නායකයෙකු ලෙස පළමු ටෙස්ට් තරඟාවලිය ක්‍රීඩා කරන කුමාර් සංගක්කාර මෙසේ පැවසීය.“ලාහෝර් එක අපේ හිතේ නැහැ, කණ්ඩායම මානසිකව ඒකෙන් ගොඩ එන්න ඇත්තටම ලොකු වැඩක් කරලා තියෙනවා, විස්සයි20 අවසන් මහා තරගය පරාජය වීම හිතට වේදනාවක් වුණා, නමුත් අපිට විශිෂ්ට තරගාවලියක් තිබුණා. කණ්ඩායම එංගලන්තයේදී ක්‍රීඩා කළ ආකාරය ගැන මම ආඩම්බර වන අතර ටෙස්ට් තරඟවලදීත් අපි ඒ වගේ දස්කම් දක්වනු ඇතැයි මට විශ්වාසයි.

~ කුමාර් සංගක්කාර (ශ්‍රී ලංකා නායක) ~

## ටෙස්ට් සංචිතය 
මුත්තයියා මුරලිදරන් පළමු ටෙස්ට් තරගයෙන් ඉවත් වූයේ පන්දු රැකීමේ පුහුණුවීම් අතරතුර දණහිසේ ආබාධයකට ලක්වීම හේතුවෙන්. පළමු ටෙස්ට් තරගය සඳහා ඔහු වෙනුවට රංගන හේරත් කණ්ඩායමට කැඳවා ඇත. 

## පුහුණු තරගය 
### පළමු පන්තිය: ශ්‍රී ලංකා ක්‍රිකට් XI එදිරිව පකිස්ථානය 
### ලැයිස්තු A:ශ්‍රී ලංකා ඒ එදිරිව පකිස්ථානය 
## ටෙස්ට් තරගමාලාව 
ටෙස්ට් තරඟාවලිය ගාල්ල ජාත්‍යන්තර ක්‍රීඩාංගනයේදී, කොළඹ පයිකියසෝති සරවනමුත්තු ක්‍රීඩාංගණයේදී සහ කොළඹ සිංහල ක්‍රීඩා සමාජ පිටියේදී ටෙස්ට් තරඟ තුනකින් සමන්විත විය.

### 1 වන ටෙස්ට් තරගය 
### 2 වන ටෙස්ට් තරගය 
### 3 වන ටෙස්ට් තරගය 
## එදිජා තරගමාලාව 
ජුලි 30 සහ අගෝස්තු 9 අතර එක්දින තරග පහක් පැවැත්විණි. ඒවා දඹුල්ල රංගිරි දඹුල්ල ජාත්‍යන්තර ක්‍රීඩාංගණයේදී සහ කොළඹ ආර් ප්‍රේමදාස ක්‍රීඩාංගණයේදී පැවැත්විණි.

### 1 වන එදිජා තරගය 
### 2 වන එදිජා තරගය 
### 3 වන එදිජා තරගය 
### 4 වන එදිජා තරගය 
### 5 වන එදිජා තරගය 
## එකම වි20ජා තරගය 
ජුලි 27 වි20ජා තරගය කොළඹ ආර් ප්‍රේමදාස ක්‍රීඩාංගණයේදී පැවැත්විණි.

## ආරක්ෂක 
ප්‍රභූ ආරක්‍ෂාව සඳහා ශ්‍රී ලංකා රජය විශේෂ කාර්ය බළකායේ නිලධාරීන් 100කට අධික සංඛ්‍යාවක් යොදවා ඇති අතර, පැමිණෙන කණ්ඩායම සඳහා දැඩි ආරක්‍ෂාවක් සලසා ඇත. විශේෂයෙන් හෝටල්වල සිට තරඟ පැවැත්වෙන ස්ථාන දක්වා ඇති මාර්ගවල ආරක්ෂාව කෙරෙහි අවධානය යොමු කරමින් දැඩි පියවර ගෙන ඇත.

ගිනිකෙළි, සංගීත කණ්ඩායම්, වීදුරු බෝතල්, ටින් කෑන්, තියුණු වස්තූන්, ලේසර් පොයින්ටර් සහ දර්පණ ක්‍රීඩාංගණ තුළ තහනම් කර ඇත. ශ්‍රී ලංකාවේ සහ පාකිස්ථානයේ ජාතික ධජ හැර වෙනත් බැනර්, පෝස්ටර් සහ වෙනස් කොට සලකන සටන් පාඨ වලට භූමිය තුළ ඉඩ කඩ සලසා දී නොතිබුනි.

තරගමාලාව ආරම්භ වී ඇත්තේ ශ්‍රී ලංකාවේ සිවිල් යුද්ධය අවසන් වී මාසයකට පසුවය.

## තරග පාවාදීම 
සැකකටයුතු ඉන්දීය බුකීකරුවන් සිටින බවට පකිස්ථාන කණ්ඩායම් කළමනාකාරීත්වය කොළඹ හෝටල් කළමනාකාරීත්වයට පැමිණිලි කළාය. ප්‍රධාන ධාරාවේ උර්දු දිනපතා පුවත්පතක් වන එක්ස්ප්‍රස්, ශ්‍රී ලංකාවට එරෙහිව කොළඹදී පැවැති දෙවැනි සහ තෙවැනි ටෙස්ට් තරගයේදී ඇතැම් නාඳුනන ඉන්දීය බුකීකරුවන් පකිස්තාන ක්‍රීඩකයන් කීපදෙනකුට සම්බන්ධ වූ බව වාර්තාවක කියා සිටියේය. පාකිස්ථානු කණ්ඩායමේ කළමනාකරු යාවර් සයීඩ් පැවසුවේ මෙම සිදුවීම් සිදු වූ නමුත් ක්‍රීඩකයින් සහ බුකීකරුවන් අතර තවදුරටත් සම්බන්ධතා ඇති වීමට ඇති ඉඩකඩ මකා දැමීමට කණ්ඩායම් කළමනාකාරීත්වය සුදුසු පියවර ගත් බවයි.

## මාධ්‍ය ආවරණය 
#### රූපවාහිනී 
* Ten Sports (සජීවී) – ඉන්දියාව, පකිස්ථානය, මැලේසියාව, ඉන්දුනීසියාව සහ මැද පෙරදිග
* Prime Sports (සජීවී) – මැද පෙරදිග
* Zee Cinema (සජීවී) – එක්සත් රාජධානිය
* Zee Muzic (විශේෂ අවස්ථා) – එක්සත් රාජධානිය
* SuperSport (සජීවී) – දකුණු අප්‍රිකාව, කෙන්යාව, සිම්බාබ්වේ සහ සෙසු අප්‍රිකා රටවල්
* Direct TV (සජීවී) – එක්සත් ජනපදය

## යොමුව 
ප්‍රවර්ගය:පකිස්ථාන ක්‍රිකට් කණ්ඩායමේ ශ්‍රී ලංකා තරග සංචාර
ප්‍රවර්ගය:ක්‍රිකට්